Hilde Steinholt nølte ikke med å melde familien på konkurransen om å kaste minst mulig mat.
- Jeg var lei av at store mengder mat havnet i søpla, sier Steinholt.
Hun forteller at familien ville gjøre noe med problemet. I løpet av to perioder på ti dager klarte familien på fire å redusere det spisbare matavfallet med 34 prosent.
- I stedet for å gå på butikken å kjøpe det jeg ville ha, laget jeg heller middag av det som var i kjøleskapet.
- Jeg ble veldig overrasket da vi veide matavfallet første gang. Da hadde vi kastet 6,6 kilo. Neste gang vi målte hadde vi kastet 4,4 kilo, sier vinneren av konkurransen.